smcproject/ml-wiki-sentences huggingface dataset:
യാഥാസ്ഥിതികതയുടെ വക്താവായിരുന്നെങ്കിലും ക്രിസ്തീയദൈവശാസ്ത്രത്തിൽ പിൽക്കാലത്ത് ഏറെ പ്രചാരം സിദ്ധിച്ച പല പുതിയ ആശയങ്ങളുടേയും സങ്കല്പങ്ങളുടേയും പ്രാരംഭകനും പ്രചാരകനും എന്ന നിലയിലും തെർ‍ത്തുല്യൻ പ്രശസ്തനാണ്.
ഒരുപക്ഷേ അദ്ദേഹം ഏറ്റവുമേറെ അറിയപ്പെടുന്നത്, ക്രിസ്തുശാസ്ത്രത്തിന്റെ പശ്ചാത്തലത്തിൽ ത്രിത്വം എന്ന പദം ആദ്യമായുപയോഗിച്ചയാളെന്ന നിലയിലാണ്.
"ഏകസത്തയായ മൂന്നാളുകൾ" എന്ന സമവാക്യം  ത്രിത്വത്തിന്റെ വിശദീകരണമായി ആദ്യം അവതരിപ്പിച്ചതും തെർ‍ത്തുല്യനാണ്.
യഹൂദപശ്ചാത്തലത്തിൽ നിന്ന് ക്രിസ്തുമതം കൈക്കൊണ്ട രചനകളെ   ക്രിസ്തുമതത്തിന്റേതുമാത്രമായി വികസിച്ചുവന്ന രചനാസമുച്ചയത്തിൽ നിന്ന് തിരിച്ചുകാട്ടാൻ പഴയനിയമം - പുതിയനിയമം എന്ന സംജ്ഞാദ്വന്ദം ആദ്യമായുപയോഗിച്ചതും തെർ‍ത്തുല്യനാണ്.
തെർ‍ത്തുല്യൻ സ്വീകരിച്ച സമീപനങ്ങളിൽ ചിലതൊക്കെ പിൽക്കാലത്ത് യാഥാസ്ഥിതിക സഭ തിരസ്കരിച്ചു.
അവസാനകാലത്ത് മോണ്ടനിസ്റ്റ് അതിരൂക്ഷധാർമ്മികതയുടെ  ആകർഷണത്തിൽ വന്ന തെർ‍ത്തുല്യൻ, മുഖ്യധാരാസഭയുമായി തെറ്റിപ്പിരിഞ്ഞു.
ജീവിതം Opera omnia, 1598
റോമൻ പ്രവിശ്യാധികാരിയുടെ കീഴിൽ ജോലിചെയ്തിരുന്ന ഒരു ശതാധിപന്റെ മകനായി ക്രി.
160-നടുത്തെങ്ങോ ഉത്തരാഫ്രിക്കയിലെ കാർത്തേജിലാണ് തെർത്തുല്യൻ ജനിച്ചത്.
അദ്ദേഹത്തിന്റെ രചനകൾ റോമൻ നിയമത്തിലെ നടപടിക്രമങ്ങളേയും പദാവലിയേയും കുറിച്ച് പ്രകടമാക്കുന്ന അറിവിനെ ആധാരമാക്കി, തെർത്തുല്യൻ ഒരു വക്കീലായിരുന്നെന്ന് അനുമാനമുണ്ട്.
ലത്തീൻ ഭാഷയ്ക്ക് പുറമേ അദ്ദേഹത്തിന് ഗ്രീക്കും അറിയാമായിരുന്നു.
എന്നാൽ ഗ്രീക്കു ഭാഷയിൽ തെർത്തുല്യൻ എഴുതിയ കൃതികൾ ലഭ്യമായിട്ടില്ല.
ആരംഭത്തിൽ, റോമൻ ബഹുദൈവവിശ്വാസമായിരുന്നു തെർത്തുല്യന്റെ മതം.
മദ്ധ്യവയസ്സിൽ, ക്രി.
197-നടുത്ത് റോമിൽ വച്ച് അദ്ദേഹം ക്രിസ്തുമതത്തിലേയ്ക്ക് പരിവർത്തിതനായി.
പുതിയ വിശ്വാസത്തെ തന്റെ ജന്മസിദ്ധമായ തീക്ഷ്ണത മുഴുവനും ഉപയോഗിച്ച് പിന്തുടർന്ന തെർത്തുല്യൻ, കാർത്തേജിലേയ്ക്ക് മടങ്ങി അവിടത്തെ പ്രാദേശിക സഭയിൽ പുരോഹിതനായി.
യാഥാസ്ഥിതിക ക്രൈസ്തവവിശ്വാസത്തെ ന്യായീകരിക്കുന്നവയും  അതിൽ നിന്ന് വ്യതിചലിക്കുന്നവയെന്നു തോന്നിയ നിലപാടുകളെ വിമർശിക്കുന്നവയുമായി, തർക്കസ്വഭാവമുള്ള ഒട്ടേറെ കൃതികൾ അദ്ദേഹം ഇക്കാലത്ത് എഴുതി.
206-നടുത്ത്, യാഥാസ്ഥിതികസഭയിൽ തീക്ഷ്ണതക്കുറവ് ദർശിച്ച തെർത്തുല്യൻ, അതിരൂക്ഷധാർമ്മികതയിൽ(puritanism) ഉറച്ച ക്രിസ്തീയവിഭാഗമായ മോണ്ടനിസവുമായി ആടുത്തു.
211-നടുത്ത് അദ്ദേഹം യാഥാസ്ഥിതിക സഭയിൽ നിന്ന് തീർത്തും വിട്ടുപോയതായി കരുതപ്പെടുന്നു.
തുടർന്ന്, നേരത്തേ "പാക്ഷണ്ഡതകളെ" വിമർശിച്ചിരുന്ന അതേ ശൗര്യത്തോടെ തെർത്തുല്യൻ യാഥാസ്ഥിതികസഭയെ വിമർശിക്കാൻ തുടങ്ങി.
ഒടുവിൽ മോണ്ടനിസത്തിൽ തന്നെ അദ്ദേഹം ഒരു പ്രത്യേക വിഭാഗത്തിന്റെ നേതാവായി മാറിയിയെന്നുകരുതാനും ന്യായമുണ്ട്.
"തെർത്തുല്യൻ വാദികൾ"(Tertullianists) എന്ന പേരിൽ ഒരു സഭാവിഭാഗം, അഞ്ചാം നൂറ്റാണ്ടിൽ അഗസ്റ്റിന്റെ കാലത്തുപോലും കാർത്തേജിൽ നിലവിലുണ്ടായിരുന്നു.
തെർത്തുല്യൻ പരിപക്വമായ വാർദ്ധക്യത്തോളം ജീവിച്ചിരുന്നതായി ജെറോം സാക്ഷ്യപ്പെടുത്തുന്നു.
അവസാനനാളുകളിൽ അദ്ദേഹം "മാതൃസഭയുടെ മടിത്തട്ടിലേയ്ക്ക്" മടങ്ങിയെന്ന അവകാശവാദം കെട്ടുകഥയായിരിക്കാനാണിട.
ലത്തീനിലെ ക്രിസ്തീയസാഹിത്യകാരൻ എന്ന നിലയിൽ തെർത്തുല്യന് പൂർവഗാമികൾ ആരുമില്ലായിരുന്നു.
എന്നിട്ടും അദ്ദേഹത്തിന്റെ സൃഷ്ടികൾ, ഒരു സാഹിത്യത്തിലെ ആരംഭരചനകളിൽ പതിവില്ലാത്ത മികവു കാട്ടി.
സൂയസ് ദേവന്റെ ശിരസിൽ നിന്ന് അഥീനദേവി എന്നപോലെ ലത്തീൻ ക്രൈസ്തവസാഹിത്യം തെർത്തുല്യനിൽ നിന്ന് പൂർണ്ണവളർച്ചയിൽ ഉരുവെടുത്തു എന്നു ചൂണ്ടിക്കാണിക്കപ്പെട്ടിട്ടുണ്ട്.
തെർത്തുല്യന്റെ രചനകൾ അവയിലെ നിശിതമായ വാദങ്ങളുടേയും എതിർ നിലപാടുകളുടെ മയമില്ലാത്ത വിമർശത്തിന്റേയും തുടച്ചുകയറുന്ന പരിഹാസത്തിന്റേയും ആപ്തവാക്യസ്വഭാവമുള്ള(epigrammatic) ശൈലിയുടേയും പേരിൽ ശ്രദ്ധിക്കപ്പെട്ടു.
തെർത്തുല്യൻ തുടക്കമിട്ട ലത്തീൻ ക്രിസ്തീയസാഹിത്യത്തിന്റെ ഭാഷ, സിസറോയും മറ്റും വികസിപ്പിച്ചെടുത്ത റോമൻ സാഹിത്യഭാഷയെന്നതിനുപകരം സാമാന്യജനങ്ങളുടെ ഭാഷയായിരുന്നു.
അതിന് തിരിച്ചറിയാവുന്ന ഒരു ആഫ്രിക്കൻ ഛായയുണ്ടായിരുന്നു.
പഴയനിയമത്തിന്റെ പുരാതന ഗ്രീക്ക് പരിഭാഷയായ സെപ്ത്വജിന്റും ഗ്രീക്ക് ആരാധനക്രമവും വഴി ഗ്രീക്ക് ഭാഷയുടെ ഗണ്യമായ സ്വാധീനവും അതിലുണ്ടായിരുന്നു.
വക്കീലായിരുന്ന തെർത്തുല്യന്റെ നിയമപശ്ചാത്തലം അദ്ദേഹത്തിന്റെ ഭാഷയേയും സ്വാധീനിച്ചു.
റോമൻ നിയമസംഹിതയിലെ പദപ്രയോഗങ്ങൾ അദ്ദേഹത്തിന്റെ ദൈവശാസ്ത്രത്തിൽ കാണാം.
പാശ്ചാത്യസഭയിലെ ദൈവശാത്രഭാഷക്ക് അദ്ദേഹത്തിൽ നിന്ന് കിട്ടിയ നിയമഛായ ഇപ്പോഴും മാഞ്ഞുപോയിട്ടില്ല.
യവന സംസ്കാരത്തിന്റെ പശ്ചാത്തലത്തിൽ വികസിച്ചുവന്ന ഗ്രീക്ക് ക്രിസ്തീയതിൽ നിന്ന് ഭിന്നമായിരുന്നു തെർത്തുല്യന്റെ ക്രിസ്തുമതം .
അത് തത്ത്വചിന്തയ്ക്കെതിരെ മുഖം തിരിച്ചു നിന്നു.
തത്ത്വചിന്തകന്മാരെ തെർത്തുല്യൻ "പാക്ഷണ്ഡികളുടെ പാത്രിയർക്കീസുമാർ" (Patriarchs of the heretics) എന്നു വിളിച്ചു.
തത്ത്വചിന്ത സുവിശേഷത്തിന്റെ മുന്നോടിയും(praeparatio evangelica), പഴയനിയമം വഴിയുള്ള ദൈവവെളിപാടിനു സമവുമാണെന്ന അലക്സാണ്ട്ട്രിയയിലെ ക്ലെമന്റിന്റെ സിദ്ധാന്തത്തെ അദ്ദേഹം നിശിതമായി വിമർശിച്ചു.
" ഏഥൻസിന് യെരുശലേമുമായി എന്തുബന്ധമാണ് സാധ്യമായത്; അക്കാദമിയും പള്ളിയും തമ്മിൽ എന്തു ബന്ധം?"
എന്നൊക്കെ അദ്ദേഹം അത്ഭുതപ്പെട്ടു.
ഗ്രീക്ക് ക്രിസ്തീയത, ദൈവശാസ്ത്രത്തിനും തത്ത്വമീമാംസയ്ക്കും യോഗാത്മകതയ്ക്കും പ്രാധാന്യം കൊടുത്തപ്പോൾ, തെർത്തുല്യന്റെ  ലത്തീൻ ക്രിസ്തീയത സന്മാർഗ്ഗികതയ്ക്കും, നിയമനിഷ്ഠക്കും പ്രായോഗികതയ്ക്കും മുഖ്യസ്ഥാനം നൽകി.
ദൈവവെളിപാടുമായി ബന്ധമില്ലാത്ത എല്ലാ യുക്തിചിന്തയേയും തെർത്തുല്യൻ തിരസ്കരിച്ചു.
മനുഷ്യാത്മാവിന്റെ അടിസ്ഥാനസ്വഭാവം ക്രിസ്തീയമാണെന്നും ആ ആത്മാവ് വിളിച്ചുപറയുന്ന തെളിവിന് ചെവി തുറക്കുകയേ വേണ്ടൂ എന്നും അദ്ദേഹം വാദിച്ചു.
താൻ സ്വീകരിച്ച വിശ്വാസത്തിന്റെ അവിശ്വസനീയതയിൽ ആവേശഭരിതനായി തെർത്തുല്യൻ ഇങ്ങനെ ഘോഷിച്ചു: “ ദൈവത്തിന്റെ പുത്രൻ മരിച്ചു: അത് അസംബന്ധമാണെന്നതു തന്നെ അതിന്റെ  വിശ്വസനീയതയ്ക്കു തെളിവാണ്. അവൻ സംസ്കരിക്കപ്പെടുകയും ഉയിർത്തെഴുന്നേൽക്കുകയും ചെയ്തു: അത് അസാദ്ധ്യമായതിനാൽ, ഉറപ്പാണ്. ”
സാമ്രാജ്യവുമായുള്ള തർക്കങ്ങളിൽ ക്രിസ്തുമതത്തിന്റെ നിലപാടുകളെ ന്യായീകരിക്കാൻ തെർത്തുല്യൻ തന്റെ തർക്കപാടവും മുഴുവൻ വിനിയോഗിച്ചു.
ക്രിസ്ത്യാനികൾ സൈന്യത്തിൽ ചേരുന്നതിന് അദ്ദേഹം എതിരായിരുന്നു.
എന്നാൽ ചക്രവർത്തിയുടെ ക്ഷേമത്തിനും, രാജവംശത്തിന്റെ സുരക്ഷക്കും, സൈന്യത്തിന്റെ രണവീര്യത്തിനും, സെനറ്റിന്റെ വിശ്വസ്തതയ്ക്കും, ലോകത്തിന്റെ ശാന്തിക്കും വേണ്ടി ക്രിസ്ത്യാനികൾ എപ്പോഴും പ്രാർത്ഥിക്കുന്നുണ്ടെന്ന് അദ്ദേഹം 'അപ്പോളജറ്റിക്കസ്' എന്ന പ്രഖ്യാത കൃതിയിൽ എഴുതി.
എന്നാൽ കാലക്രമത്തിൽ കൂടുതൽ കർക്കശമായ നിലപാടുകൾ സ്വീകരിച്ച തെർത്തുല്യൻ, റോമിലെ തിയേറ്ററുകളെ അശ്ലീലതയുടെ കോട്ടകളായും, സർക്കസുകളെ മനുഷ്യനോട് മനുഷ്യനു കാട്ടാവുന്ന ക്രൂരതയുടെ അങ്ങേയറ്റമായും വിശേഷിപ്പിച്ചു.
ഇത്തരം വിനോദങ്ങളിൽ ഏർപ്പെടുന്നവരെ കാത്തിരിക്കുന്ന ദൈവകോപത്തിന്റെ ചിത്രം വരച്ചുകാട്ടാൻ അദ്ദേഹം തന്റെ ഭാവന മുഴുവൻ ഉപയോഗിച്ചു:- “ മറ്റൊരു നാടകം വരാനിരിക്കുന്നു:  ഈ പഴയലോകത്തേയും തലമുറകളേയും ഒരേ അഗ്നിയിൽ എരിയിക്കാനിരിക്കുന്ന അന്ത്യവിധിദിവസത്തെ നാടകം‍. അന്നത്തെ പ്രദർശനം എത്ര കേമമായിരിക്കും!  സ്വർഗ്ഗസമ്മാനിതരെന്ന് കരുതപ്പെടുന്ന എണ്ണമറ്റ ചക്രവർത്തിമാർ അന്ധകാരക്കുഴിയിൽ ഞരങ്ങുന്നതും, ക്രിസ്തുവിന്റെ നാമത്തെ പീഡിപ്പിച്ച ന്യായാധിപന്മാർ, ക്രിസ്ത്യാനികൾക്കുവേണ്ടി അവർ കത്തിച്ചതിലും വലിയ തീയിൽ എരിയുന്നതും, തത്ത്വജ്ഞാനികൾ സ്വന്തം ശിഷ്യന്മാർ കാൺകേ ലജ്ജിച്ച് അവരോടൊത്ത് തീയിൽ എരിയുന്നതും, ദുരന്തനാടകങ്ങളിലെ നടന്മാർ സ്വന്തം ദുരന്തത്തിൽ വിലപിക്കുന്നതും രഥയോട്ടക്കാർ അഗ്നിചക്രങ്ങളിൽ കത്തി ചുവന്നു നിൽക്കുന്നതും കാണുമ്പോൾ എനിക്ക്  എന്തത്ഭുതമായിരിക്കും. ഞാൻ എങ്ങനെയൊക്കെയാണ് ആനന്ദിച്ചട്ടഹസിക്കാനിരിക്കുന്നത്! ”
ക്രമേണ കൂടുതൽ കഠിനമായ നിലപാടുകൾ സ്വീകരിച്ച തെർത്തുല്യൻ വിവാഹജീവിതത്തെ വ്യഭിചാരസമമായ തിന്മയെന്നു വിളിച്ചു.
വ്യഭിചാരവും വിവാഹബന്ധവും വ്യത്യസ്തമായിരിക്കുന്നത് നിയമം അവയെ വ്യത്യസ്തമായി ചിത്രീകരിക്കുന്നതുകൊണ്ടാണെന്നും വ്യത്യസ്ത അളവുകളിലാണെങ്കിലും, രണ്ടും അവിഹിതമാണെന്നുമായിരുന്നു അദ്ദേഹത്തിന്റെ പക്ഷം.
സ്ത്രീകളെ തെർത്തുല്യൻ  "ചെകുത്താന്റെ പടിവാതിൽ" എന്നു വിശേഷിപ്പിച്ചു.
യേശുവിന്റെ മരണത്തിനു കാരണം സ്ത്രീയുടെ പാപമാണെന്ന് അദ്ദേഹം കുറ്റപ്പെടുത്തി.
സൈന്യത്തിലും, കലയുടെ രംഗത്തും, സർക്കാർ സേവനത്തിലും മറ്റും പ്രവേശിച്ച ക്രിസ്ത്യാനികളേയും പെൺമക്കളെ മുഖാവരണം ധരിപ്പിക്കാത്ത മാതാപിതാക്കളേയും അദ്ദേഹം വിമർശിച്ചു.
റോമിലെ മാർപ്പാപ്പയെ തെർത്തുല്യൻ വിശേഷിപ്പിച്ചത്  "വ്യഭിചാരികളുടെ ഇടയൻ" എന്നാണ്.
തെർത്തുല്യൻ ആദ്യകാലത്തേയും പിൽക്കാലങ്ങളിലേയും ക്രൈസ്തവചിന്തയെ മൗലികമായി സ്വാധീനിച്ചു.
നാലാം നൂറ്റാണ്ടിലെ പാശ്ചാത്യ ക്രൈസ്തവസഭയിലും, മുഖ്യവായന തെർത്തുല്യന്റേയും സിപ്രിയന്റേയും രചനകളായിരുന്നു.
ജെറോം , അംബ്രോസ് , ആഗസ്തീനൊസ് , ഗ്രിഗോരിയോസ് എന്നിവരുടെ രചനകൾ പ്രചരിക്കുന്നതുവരെ ഈ നില തുടർന്നു.
തെർത്തുല്യനെ പിന്തുടർന്നു വന്ന സിപ്രിയൻ തെർത്തുല്യന്റെ ശൈലി തേച്ചുമിനുക്കുകയും ആശയങ്ങൾ  അരിച്ചുപെറുക്കുകയും ചെയ്തപ്പോഴും അദ്ദേഹത്തോടുള്ള കടപ്പാടിനെക്കുറിച്ച് ബോധവാനായിരുന്നു.
തെർത്തുല്യനെ സിപ്രിയൻ തന്റെ ഗുരുവായി കണക്കാക്കി.
അവരെ തുടർന്നുവന്ന ആഗസ്തീനോസാകട്ടെ അവരുടെ തോളുകളിൽ നിന്നാണ് തന്റെ ദൈവശാസ്ത്രം സൃഷ്ടിച്ചത്.
പാശ്ചാത്യസഭയുടെ ആരംഭകാലചരിത്രത്തിലെ നിർണ്ണായകവ്യക്തിത്വങ്ങളാണ് ഈ മൂന്ന് ഉത്തരാഫ്രിക്കക്കാർ.
O testimonium animae naturaliter Christianae!
(Behold the witness of the soul, by its very nature Christian).
അവലംബം ↑ "മറ്റൊരാഫ്രിക്കക്കാരനായ ആഗസ്തീനോസിനെ അമർത്താൻ തോമസ് അക്വീനാസ് ആഫ്രിക്കക്കാരൻ തന്നെയായ തെർ‍ത്തുല്യനെ ഉയർത്തിക്കൊണ്ടു വന്നത് യാദൃച്ഛികമായിരുന്നില്ല", ഫ്രീഡ്രിച്ച് ഹീർ, യൂറോപ്പിന്റെ ബൗദ്ധികചരിത്രം , വീഡൻഫെൽഡും നിക്കോൾസണും, 1966, പുറം.153 ↑ ടി.ഡി. ബാർനസ്, തെർ‍ത്തുല്യൻ: ഒരു സാഹിത്യ-ചരിത്ര പഠനം ഓക്സ്ഫോർഡ്, 1971 ↑ A History of Christianity, Kenneth Scott Latourette(പുറം 145) 1 2 3 തെർത്തുല്യൻ - കത്തോലിക്കാവിജ്ഞാനകോശം 1 2 3 4 തെർത്തുല്യൻ - ലവ് റ്റു നോ വൈ 1911 ക്ലാസ്സിക് വിജ്ഞാനകോശം,  ബ്രിട്ടാണിക്ക വിജ്ഞാനകോശത്തിന്റെ 1911-ലെ പതിപ്പിനെ ആശ്രയിച്ചുള്ളത്.
1 2 തെർത്തുല്യൻ MSN Encarta ↑ എസ്.രാധാകൃഷ്ണൻ , പൗരസ്ത്യമതങ്ങളും പാശ്ചാത്യചിന്തയും(പുറം 274 ↑ വിശ്വാസത്തിന്റെ വഴികൾ, ജോൺ എ. ഹച്ചിൻസൺ(പുറം 439 ↑ 1 2 3 വിൽ ഡുറാന്റ്, സീസറും ക്രിസ്തുവും, സംസ്കാരത്തിന്റെ കഥ നാലാം ഭാഗം (പുറങ്ങൾ 612-613) ↑ The Closing of the Western Mind, Charles Freeman പുറം 244 ↑ ക്രിസ്തുമതത്തിന്റെ ഒരു പുതിയ ചരിത്രം , വിവിയൻ ഗ്രീൻ, പുറം 10
തെർമൈറ്റ് ഇംഗ്ലീഷ് വിലാസം https://ml.wikipedia.org/wiki/Thermite തെർമൈറ്റ് മിക്സർ
ലോഹങ്ങൾ വിളക്കി ചേർക്കുന്നതിന് ഉപയോഗിക്കുന്ന ഒരു രാസമിശ്രിതമാണ് തെർമൈറ്റ് .
അയൺഓക്സൈഡും (Fe 3 O 4 ) നേർമയായി പൊടിച്ച അലൂമിനിയവും (Al) 3:1 എന്ന അനുപാതത്തിൽ അടങ്ങിയിട്ടുള്ള മിശ്രിതത്തിന്റെ വ്യാവസായിക നാമമാണ് തെർമൈറ്റ്.
തെർമൈറ്റ് ഉപയോഗിച്ച് ലോഹങ്ങൾ വിളക്കുന്ന പ്രക്രിയ തെർമൈറ്റ് വെൽഡനം എന്നാണറിയപ്പെടുന്നത്.
വെൽഡനത്തിനാവശ്യമുള്ള ദ്രവ ലോഹത്തിനും ഉയർന്ന താപത്തിനും രാസപ്രക്രിയയെ ആശ്രയിക്കുന്ന ഒരേയൊരു വെൽഡന പ്രക്രിയയാണിത്.
മറ്റ് വെൽഡന പ്രക്രിയകളൊന്നുംതന്നെ ഫലപ്രദമാകാത്ത അവസരങ്ങളിൽ - വലിയ ലോഹപാളികൾ വിളക്കാൻ - തെർമൈറ്റ് വെൽഡനം ഉപയോഗപ്രദമാകാറുണ്ട്.
യന്ത്രങ്ങളുടെ കേന്ദ്രചക്രങ്ങൾ, ലോഹ ചട്ടകൾ, പൈപ്പുകൾ തുടങ്ങിയവയുടെ വെൽഡനത്തിനും റെയിൽപ്പാളങ്ങളുടെ കേടുപാടുകൾ തീർക്കുന്നതിനും കപ്പൽനിർമ്മാണ ഉരുക്കു മില്ലുകളിലും ഉള്ള നിർമ്മാണ പ്രവർത്തനത്തിനും തെർമൈറ്റ് പ്രക്രിയയാണ് ഉപയോഗിച്ചുവരുന്നത്.
വിളക്കുന്ന വിധം തെർമൈറ്റ് വെൽഡിങ്
തെർമൈറ്റ് 1540 ° C ചൂടാക്കുമ്പോൾ മിശ്രിതത്തിലെ അലൂമിനിയം അയൺഓക്സൈഡിനെ വിജാരണം ചെയ്ത് ദ്രവാവസ്ഥയിലുള്ള ഇരുമ്പ് അഥവാ ഉരുക്ക് അലോയ് ഉണ്ടാക്കുന്നു.
(8 Al + 3 Fe 3 O 4 → 9 Fe + 4Al 2 O 3 ).
വളരെയധികം താപം ബഹിർഗമിപ്പിക്കുന്ന ഒരു പ്രക്രിയയാണിത്.
പ്രക്രിയ ആരംഭിച്ച് സു.
30 സെക്കൻഡിനുള്ളിൽത്തന്നെ 2760 ° C വരെ താപം ഉയരുന്നു.
വിളക്കേണ്ട ഭാഗങ്ങൾ വൃത്തിയാക്കി യഥാസ്ഥാനങ്ങളിൽ ചേർത്തുവച്ചശേഷം ഒരു മോൾഡിനുള്ളിൽ വയ്ക്കുന്നു.
ഉച്ചതാപസഹ (refractory) പദാർഥം കൊണ്ടുണ്ടാക്കിയ പാത്രത്തിനുള്ളിലാണ് തെർമൈറ്റ് സൂക്ഷിക്കുന്നത്.
ഇതിലേക്ക് മാങ്ഗനീസ്, നിക്കൽ എന്നീ ലോഹങ്ങൾ കൂടി ചേർത്തശേഷമാണ് ചൂടാക്കുന്നത്.
ഈ ലോഹങ്ങൾ അലോയിയുടെ രൂപീകരണത്തെ ത്വരിപ്പിക്കുന്നു.
വളരെ വേഗം തീപിടിക്കുന്ന ഒരു പദാർഥം (ഫ്യൂസ്) ഉപയോഗിച്ചാണ് വെൽഡന മിശ്രിതം ചൂടാക്കുന്നത്.
ചൂടാക്കിയ ഉടനെതന്നെ തെർമൈറ്റ് മിശ്രിതം ഉരുകുന്നു.
ഈ ഉരുകിയ മിശ്രിതം നേരത്തെ ചൂടാക്കിവച്ചിരിക്കുന്ന മോൾഡിലേക്ക് ഒഴിക്കുന്നതോടെ വിളക്കിച്ചേർക്കേണ്ട ഭാഗങ്ങൾ തമ്മിൽ ചേരുകയും നിമിഷത്തിനുള്ളിൽ വെൽഡന പ്രക്രിയ പൂർത്തിയാവുകയും ചെയ്യുന്നു.
ഇപ്രകാരം ഉണ്ടാക്കുന്ന വെൽഡുകൾ ഉറപ്പേറിയതും ഉരുക്കിനുള്ളത്ര ബലവും കാഠിന്യവും ഉള്ളതുമായിരിക്കും.
പുറംകണ്ണികൾ http://how2dostuff.blogspot.in/2006/01/how-to-make-thermite.html http://www.amazingrust.com/Experiments/how_to/Thermite.html Archived 2022-06-26 at the Wayback Machine .
http://www.thecatalyst.org/other/thermite/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തെർമൈറ്റ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തെൻസിൻ സുൻന്ത്യു ഇംഗ്ലീഷ് വിലാസം https://ml.wikipedia.org/wiki/Tenzin_Tsundue Tenzin Tsundue protesting across from Chinese Premiere Wen Jiabao's hotel room in Bangalore in 2005.
ഇന്ത്യക്കാരനായ തിബത്തൻ സ്വാതന്ത്ര്യ സമരപോരാളിയും കവിയും ആക്റ്റിവിസ്റ്റുമാണ് തെൻസിൻ സുൻന്ത്യു .
1959 ൽ തിബത്ത് ചൈന അധിനിവേശപ്പെടുത്തിയതോടെ ഇന്ത്യയിലേക്ക് രക്ഷപെട്ട മാതാപിതാക്കളുടെ മകനായിട്ടാണ് തെൻസിൻ സുൻന്ത്യുവിന്റെ ജനനം.
മുംബൈ സർവകലാശാലയിൽ നിന്ന് മാസ്റ്റർ ബിരുദം നേടി.
ഹിമാചൽ പ്രദേശിലെ ധരംശാലയിലാണ് താമസം.
ഫ്രണ്ട്സ് ഓഫ് തിബത്ത് എന്ന സംഘടനയുടെ സെക്രട്ടറി ജനറലായിരുന്നു.
2002ൽ അന്നത്തെ ചൈനീസ് പ്രധാനമന്ത്രി ഷു റോങ്ങ്ജി മുംബൈയിലെ പഞ്ചനക്ഷത്രഹോട്ടലായ ഒബ്‌റോയിൽ ഇന്ത്യൻ വ്യവസായികളെ അഭിസംബോധന ചെയ്യുമ്പോൾ സുരക്ഷാക്രമീകരണങ്ങൾ മറികടന്ന് 14 നില കെട്ടിടത്തിനുമുകളിൽ 'തിബത്തിനെ സ്വതന്ത്രമാക്കുക' എന്ന ബാനറും പതാകയും ഉയർത്താൻ കടന്നു കയറി.
2005ൽ  ബാംഗ്ലൂരിലെ ഇന്ത്യൻ ഇൻസ്റ്റിറ്റിയൂ്ട്ട് ഓഫ് സയൻസിൽ ചൈനീസ് പ്രധാനമന്ത്രി വെൻ ജിയാ ബോ സന്ദർശിക്കുമ്പോൾ ഒരിക്കൽ കൂടി  അവിടെ നുഴഞ്ഞുകയറി തിബത്തൻ പതാക ഉയർത്തുകയും ചൈനീസ് വിരുദ്ധമുദ്രാവാക്യങ്ങൾ മുഴക്കുകയും ചെയ്തു.
കൃതികൾ ക്രോസിങ് ദ ബോർഡർ കോറ ഷെംഷുക്ക് പുരസ്കാരം
2001 ൽ ഔട്ട്ലുക്ക്-പിക്കാദോർ പുരസ്കാരം അവലംബം
1.www.tenzintsundue.com
2.
http://www.uneditedwritings.blogspot.in/2010/07/blog-post_4673.html
തെർമോന്യൂക്ലിയർ റിയാക്റ്റർ ഇംഗ്ലീഷ് വിലാസം https://ml.wikipedia.org/wiki/ITER
നിയന്ത്രിതമായ രീതിയിൽ അണുസംയോജനം നടത്തി താപം ഉല്പാദിപ്പിക്കുന്ന സംവിധാനത്തെയാണ് തെർമോന്യൂക്ലിയർ റിയാക്റ്റർ അഥവാ ഫ്യൂഷൻ റീയാക്റ്റർ എന്നു പറയുന്നത്.
ഇത്തരം റിയാക്റ്ററുകൾ ഇപ്പോഴും പരീക്ഷണഘട്ടത്തിലാണ്.
അമേരിക്കയിലെ ഇത്തരത്തിലുള്ള ഒരു പരീക്ഷണറിയാക്റ്ററായ ടോകമാക് റിയാക്റ്ററിൽ, വൈദ്യുതി ഉപയോഗിച്ച് ഹൈഡ്രജനെ ഉന്നത താപനിലയിൽ ചൂടാക്കി അണുസംയോജനം സാധ്യമാക്കിയെങ്കിലും ഉപയോഗപ്രദമായ അളവിലുള്ള ശക്തി ഉല്പാദിപ്പിക്കാൻ സാധിച്ചിട്ടില്ല.
തെർമോബാറിക് ബോംബ്
ആക്രമിക്കപ്പെടുന്ന പ്രദേശത്തെ താപനിലയുടെയും മർദത്തിന്റെയും സ്വാധീനം ഉപയോഗിച്ചാണ് തെർമോബാറിക് ആയുധങ്ങൾ ഉപയോഗിക്കുക.
വാക്വം ബോംബിൽ ഒരു പുതിയ തരം വെടിമരുന്നാണ് പ്രയോഗിക്കുന്നത്.
ചുറ്റുമുള്ള വായുവിൽ നിന്ന് ഓക്‌സിജൻ വലിച്ചെടുത്ത് ഉയർന്ന ഊഷ്മാവിലാകും സ്‌ഫോടനം നടത്തുക.
ഇതിലൂടെ സാധാരണ സ്‌ഫോടനാത്മകതയേക്കാൾ ശക്തിയുള്ള ഒരു സ്‌ഫോടന തരംഗം സൃഷ്ടിക്കാൻ സാധിക്കും.
സ്‌ഫോടന  പരിധിയിലുള്ള മനുഷ്യശരീരങ്ങളെ ബാഷ്പീകരിക്കുകയും ചെയ്യും.
1960കളിൽ വിയറ്റ്നാം യുദ്ധകാലഘട്ടത്തിലാണ് അമേരിക്ക ആദ്യമായി തെർമൊബാറിക് ബോംബുകൾ വികസിപ്പിക്കുന്നത്.
തുടർന്ന് സോവിയറ്റ് യൂണിയനും ഇത്തരം ബോംബുകൾ തുടർന്ന് സോവിയറ്റ് യൂണിയനും ഇത്തരം ബോംബുകൾ വികസിപ്പിച്ചെടുത്തു.
സിറിയൻ ആഭ്യന്തരയുദ്ധകാലത്ത് റഷ്യ തെർമോബാറിക്‌ ബോംബുകൾ ഉപയോഗിച്ചിരുന്നു.
തെർമോകപ്പിൾ ഇംഗ്ലീഷ് വിലാസം https://ml.wikipedia.org/wiki/Thermocouple തെർമൊകപ്പിൾ ഘടിപ്പിച്ച മുല്ട്ടിമീറ്ററിൽ മുറിക്കകത്തെ താപനില °C  (ഡിഗ്രി സെൽഷ്യസിൽ ) കാണിക്കുന്നു .
താപനില അളക്കാനുപയോഗിക്കുന്ന ഒരു ഉപകരണമാണ് തെർമൊകപ്പിൾ .
സീബെക്ക് പ്രഭാവത്തെ (Seebeck effect) അടിസ്ഥാനമാക്കിയാണ് ഇത് പ്രവർത്തിക്കുന്നത്.
അത്യന്തം താഴ്ന്ന താപനിലയായ 0.001 K ( കെൽവിന് ‍) മുതൽ ഉയർന്ന താപനിലയായ 2000 K വരെ സൗകര്യപ്രദമായും വളരെ കൃത്യതയോടെയും തെർമൊകപ്പിൾ ഉപയോഗിച്ച് അളക്കാൻ കഴിയും.
വ്യത്യസ്ത ലോഹങ്ങൾകൊണ്ടു നിർമിച്ച രണ്ടിനം കമ്പികളുടെ അഗ്രങ്ങൾ തമ്മിൽ ചേർത്ത് രണ്ട് സന്ധികൾ (Junctions) ഉണ്ടാക്കിയാണ് ഈ ഉപകരണം നിർമ്മിക്കുന്നത്.
ഈ സന്ധികൾ വ്യത്യസ്ത താപനിലകളിൽ നിലനിർത്തുമ്പോൾ അവയ്ക്കിടയിൽ
ഒരു വോൾട്ടത രൂപപ്പെടുന്നു(സീബെക്ക് പ്രഭാവം).
ഒരു സന്ധി അളക്കേണ്ട താപനിലയിലും മറ്റേ സന്ധി അറിയാവുന്ന ഒരു സ്ഥിര താപനിലയിലും വയ്ക്കുന്നു.
ഉത്പാദിതമായ വോൾട്ടത ഒരു വോൾട്ട് മീറ്റർ ഉപയോഗിച്ച് അളക്കാം.
ഇതിൽനിന്ന് ഇരുസന്ധികളും തമ്മിലുള്ള താപനിലാഅന്തരം (temperature difference) കണ്ടുപിടിച്ച് അളക്കേണ്ട താപനില നിർണയിക്കാൻ കഴിയും.
ഉപയോഗിക്കുന്ന ചാലകപദാർഥങ്ങളെയും സന്ധികൾ തമ്മിലുള്ള താപനിലാവ്യത്യാസത്തെയും ആശ്രയിച്ചായിരിക്കും വോൾട്ടതയുടെ പരിമാണം.
വിവിധയിനം തെർമൊകപ്പിളുകൾ
അളക്കേണ്ട താപനിലയുടെ സ്വഭാവമനുസരിച്ച് തെർമൊകപ്പിളിൽ ഉപയോഗപ്പെടുത്തുന്ന ലോഹജോഡികളും വ്യത്യസ്തമായിരിക്കും.
സാധാരണയായി ഉപയോഗപ്പെടുത്തുന്ന ലോഹയുഗ്മങ്ങൾ ചെമ്പ് - കോൺസ്റ്റന്റന് ‍, ഇരുമ്പ് -കോൺസ്റ്റന്റൻ, ക്രോമെൽ-അലൂമെൽ, പ്ലാറ്റിനം -പ്ലാറ്റിനം റോഡിയം സങ്കരം എന്നിവയാണ്.
കോൺസ്റ്റന്റൻ എന്നത് ചെമ്പും നിക്കലും ചേർന്ന ഒരു കൂട്ടുലോഹം (alloy) ആണ്.
ഉയർന്ന താപനിലകൾ കൃത്യമായി അളക്കാൻ പ്ലാറ്റിനം-പ്ലാറ്റിനം റോഡിയം സങ്കരം ഉപകരിക്കുമെങ്കിലും അത് താരതമ്യേന ചെലവേറിയതാണ്.
സിലിക്കൺ കാർബൈഡ്- ഗ്രാഫൈറ്റ് യുഗ്മവും ഉയർന്ന താപനിലകൾ അളക്കാൻ ഉപയോഗിക്കാറുണ്ട്.
1 K മുതൽ 50 K വരെയുള്ള വളരെ താഴ്ന്ന താപനിലകൾ ചെമ്പ് - സ്വർണ ഇരുമ്പ് സങ്കരം വഴി നിർണയിക്കാനാകും.
വിസ്തൃതി കൂടിയ പരാസത്തിലെ (range) താപനിലകൾ അളക്കാമെന്നത് വ്യവസായശാലകളിൽ തെർമൊകപ്പിളുകളുടെ ഉപയോഗസാധ്യത വർധിപ്പിക്കുന്നു.
താപനിലാ സെൻസറുകൾ എന്ന നിലയിൽ ഉപയോഗപ്പെടുത്തുന്ന തെർമൊകപ്പിൾ പ്രോബുകളും ഇന്നു പ്രചാരത്തിലുണ്ട്.
തെർമോപൈലുകൾ
പല തെർമൊകപ്പിളുകൾ ശ്രേണി(series)യിൽ ഘടിപ്പിച്ച് ഉണ്ടാക്കുന്ന തെർമൊപൈലുകൾ വളരെ സൂക്ഷ്മമായ താപനിലാ അന്തരങ്ങൾ അളക്കാൻ ഉപയുക്തമാണ്.
ഒറ്റ തെർമൊകപ്പിളിനെ അപേക്ഷിച്ച് ഇത്തരം തെർമൊപൈലുകൾക്ക് സംവേദനക്ഷമത (ഓരോ ഡിഗ്രിക്കും കൂടുതൽ ഇ.എം.എഫ്.) കൂടുതലാണ്.
വികിരണ സാന്നിധ്യം മനസ്സിലാക്കാനുള്ള ഡിറ്റക്റ്റർ ആയും ഇത്തരം തെർമൊപൈലുകൾ ഉപയോഗിക്കുന്നു.
വിദൂര നക്ഷത്രങ്ങളിൽ നിന്നുള്ള വികിരണങ്ങളുടെ സാന്നിധ്യം ഇപ്രകാരം മനസ്സിലാക്കാൻ കഴിയും.
പുറത്തേക്കുള്ള കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തെർമൊകപ്പിൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തേൻകൊതിച്ചിപ്പരുന്ത് ഇംഗ്ലീഷ് വിലാസം https://ml.wikipedia.org/wiki/Crested_Honey_Buzzard
പെൺപക്ഷി ഭരത്പൂർ Oriental honey buzzard ,young bird പാലക്കാട് ജില്ലയിൽ കൂറ്റനാട് നിന്നും Oriental honey buzzard female from koottanad Palakkad Kerala oriental honey buzzard take off
അസിപിട്രിഡേ (Accipitridae) പക്ഷി കുടുംബത്തിൽപ്പെടുന്ന ഒരിനം പ്രാപ്പിടിയനാണ്‌ തേൻകൊതിച്ചിപ്പരുന്ത് ‌.
ഇംഗ്ലീഷിൽ Oriental Honey-buzzard എന്നും Crested Honey Buzzard എന്നും അറിയപ്പെടുന്നു.
ശാസ്ത്ര നാമം പെർനിസ് തിലൊർ‌ഹൈങ്ക്സ്' ( Pernis ptilorhynchus ).
ഏഷ്യയിൽ സൈബീരിയ മുതൽ ജപ്പാൻ വരെയുള്ള പ്രദേശങ്ങളിൽ ധാരാളമായി കാണപ്പെടുന്നു.
പലനിറത്തിലും കാണുന്ന ഒരു സാധരണ ഇരപിടിയൻ പക്ഷിയാണ്.
സാധാരണ  ഇരട്ടകളായാണ് കാണുന്നത്.
മുകൾവശത്ത് ചാരനിറം കലർന്ന തവിട്ടു നിറമാണ്.
കടുത്ത ചാരനിറത്തിലുള്ള തലയുണ്ട്.
തവിട്ടു നിറത്തിലുള്ള അടിവശത്ത് വെള്ള വരകളുണ്ട്.
ചെറിയ കറുത്ത മകുടത്തൂവലുണ്ട്.
കറുത്ത ഉരുണ്ട വാലുണ്ട്.
നീണ്ട കഴുത്തും ചെറിയ തലയുമുള്ള തേൻ‌കൊതിച്ചി പരുന്തിന്‌ ചിറകടിക്കാതെ അന്തരീക്ഷത്തിലൂടെ തെന്നി പറക്കാം.
നീളമുള്ള വാലുകളുള്ള ഇവയുടെ തലയിലെ പൂവ് വളരെ ചെറുതാണ്‌.
ബ്രൗൺ നിറമുളള ശരീരത്തിലെ കഴുത്തിൽ ഒരു വലയം കാണാം.
ആൺ-പെൺ പക്ഷികളേ വളരെ എളുപ്പം തന്നെ തിരിച്ചറിയാൻ സാധിക്കും, ആൺ പക്ഷികളുടെ ശിരസ്സ് നീല കളർന്ന ചാര നിറത്തിലും പെൺ പക്ഷികളുടെ ശിരസ്സ് ബ്രൗൺ നിറത്തിലുമാണുള്ളത്.
ആൺ പക്ഷികളെക്കാൾ പെൺ പക്ഷികൾക്ക് നിറവും വലിപ്പവും കൂടുതലാണ്‌.
ആൺ പക്ഷികളുടെ വാൽ കറുപ്പ് നിറത്തിലുള്ളതാണ്‌ ഇതിൽ ഒരു വെള്ള നാടയും കാണാം.
ആവാസ രീതി
ദേശാടനപ്പക്ഷികളുടെ ഗണത്തിൽ പെടുത്താൻ പറ്റുന്ന ഒരു പക്ഷിയാണ്‌ തേൻ‌കൊതിച്ചി പരുന്ത്‌.
വേനൽക്കാലത്ത് ഈ പരുന്തിൻ കൂട്ടം ജപ്പാനിൽ നിന്നു സൈബീരിയയിലേക്ക് ചേക്കേറും.
ശിശിരകാലത്ത് തിരിച്ചും യാത്രചെയ്യും.
ഭക്ഷണത്തിനായി പ്രധാനമായും ലാർ‌വകളേയും ചിലതരം വണ്ടുകളെയും ആണ്‌ ഈ പരുന്തുകൾ ആശ്രയിക്കുന്നത്.
പ്രത്യേക രീതിയിൽ ചിറകടിച്ചാണ്‌ ഇവ ഇണകളെ ആകർഷിക്കുന്നത്.
തേൻ, തേനീച്ചയുടെ ലാർവകൾ, പ്രാണികൾ, ചെറിയ പക്ഷികൾ.
ഫെബ്രുവരി മുതൽ ജൂലൈ വരെ.
ചിത്രങ്ങൾ ഒരു ആൺ പക്ഷി.
ഒരു പെൺ പക്ഷി അവലംബം British Birds , volume 99, March 2006 തേൻ‌കൊതിച്ചി പരുന്ത്‌ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തേൾ ഈച്ചകൾ ഇംഗ്ലീഷ് വിലാസം https://ml.wikipedia.org/wiki/Mecoptera
മെക്കോപ്ടെറ (Mecoptera-Panorpetta) പ്രാണിഗോത്രത്തിൽപ്പെടുന്ന ചെറു പ്രാണികളാണ് തേൾ ഈച്ചകൾ ശാസ്ത്രനാമം: പനോർപ്പ കമ്യുണിസ് (Panorpa communis).
300 -ഓളം സ്പീഷീസുണ്ട് .
ഭൂമുഖത്തെല്ലായിടങ്ങളിലും തേൾ ഈച്ചകൾ കാണപ്പെടുന്നുണ്ടെങ്കിലും ഇവയ്ക്ക് പ്രത്യേക സാമ്പത്തിക പ്രാധാന്യമൊന്നും തന്നെയില്ല.
തണലും ഈർപ്പവുമുള്ള പ്രദേശങ്ങളിലാണ് തേൾ ഈച്ചകൾ കാണപ്പെടുന്നത്.
ഇന്ത്യയിൽ ഖാസികുന്നുകളിലും ഹിമാലയത്തിന്റെ കിഴക്കൻ പ്രദേശങ്ങളിലും തേൾ ഈച്ചകളുടെ ഒന്നുരണ്ട് സ്പീഷീസിനെ കണ്ടെത്തിയിട്ടുണ്ട്.
ആൺപ്രാണിയുടെ ഉദരാഗ്രത്തിൽ മുകളിലേക്കു വളഞ്ഞ് തേളുകളുടെ ദംശനാവയവം പോലെയുള്ള അവയവങ്ങൾ കാണപ്പെടുന്നതിനാലാണ് ഇവയ്ക്ക് തേൾ ഈച്ചകൾ എന്നു പേരു ലഭിച്ചത്.
ചെറുതും സാമാന്യം വലിപ്പമുള്ളതുമായ തേൾ ഈച്ചകളുണ്ട്.
ഇവയിൽ ചിറകുകളുള്ളവയും ചിറകുകൾ ഇല്ലാത്തവയും ഉൾപ്പെടും.
ധാരാളം ഖണ്ഡങ്ങളോടുകൂടിയ നീണ്ട ശൃംഗികകളും നീണ്ടുമെലിഞ്ഞ കാലുകളുമാണ് ഇവയുടെ സവിശേഷത.
ഇവയുടെ ശിരസ്സിന്റെ മുൻഭാഗം വളർന്ന് അസാധാരണമാംവിധം മുമ്പോട്ടു തളളിനിൽക്കുന്നു.
നീണ്ടു പരന്ന മോന്തയായി രൂപാന്തരപ്പെട്ടിരിക്കുന്ന മാക്സിലകളും ലേബിയവുമാണ് മറ്റൊരു പ്രത്യേകത.
മോന്തയുടെ അഗ്രഭാഗത്തായാണ് ചർവണമുഖാംഗങ്ങൾ സ്ഥിതിചെയ്യുന്നത്.
തലയുടെ മുൻഭാഗത്തുനിന്ന് ചുണ്ടുപോലെ താഴേക്കു വളഞ്ഞിരിക്കുന്ന ഭാഗത്തിന്റെ അറ്റത്ത് ചവയ്ക്കുന്നതിനുപകരിക്കുന്ന വദനഭാഗങ്ങൾ സ്ഥിതിചെയ്യുന്നു.
തേൾ ഈച്ചകളുടെ കറുത്തപൊട്ടുകളും അടയാളങ്ങളുമുള്ള ചിറകുകൾ ആകർഷകമാണ്.
പ്രാണി സഞ്ചരിക്കുമ്പോൾ ഉദരാഗ്രം മുകളിലേക്കു വളഞ്ഞിരിക്കും.
ഉദരാഗ്രത്തിൽ നീണ്ടു കൂർത്തു വളഞ്ഞ ഒരു ജോഡി കൊടിലുകൾപോലെയുള്ള അവയവങ്ങൾ ഉണ്ട്.
രണ്ട് വലിയ സംയുക്ത നേത്രങ്ങളും മൂന്ന് നേത്രകങ്ങളുമാണ് തേൾ ഈച്ചകളുടെ മറ്റൊരു പ്രത്യേകത.
തേൾ ഈച്ചയുടെ ലാർവ കാറ്റർപില്ലറുകൾക്കു സമാനമാണ്.
തേൾ ഈച്ചകൾ തറയിലാണ് മുട്ടയിടുന്നത് .
മാളങ്ങളിൽ കഴിഞ്ഞുകൂടുന്ന ലാർവയും പ്രായപൂർത്തിയെത്തിയ തേൾ ഈച്ചകളും ജന്തുക്കളുടെയും പ്രാണികളുടെയും ജൈവാവശിഷ്ടങ്ങൾ ഭക്ഷിക്കുന്നു.
ചിലയിനം തേൾ ഈച്ചകൾ നീളം കൂടിയ കാലുകളുടെ സഹായത്താൽ പ്രതലങ്ങളിൽ തുങ്ങിക്കിടക്കുന്നതിനാൽ ഹാങ്ങിങ് ഫ്ളൈസ് എന്ന് അറിയപ്പെടുന്നു.
അവലംബം ↑ Byers, G. W. and Thornhill, R. 1983.
Biology of he Mecoptera.
Annual review of Entomology .
28: 203-228 http://www.naturespot.org.uk/species/scorpion-fly http://www.uksafari.com/scorpionfly.htm http://www.online-utility.org/image/gallery.jsp?title=Panorpa+communis%5Bപ്രവർത്തിക്കാത്ത+കണ്ണി%5D കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തേൾ ഈച്ചകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തേൻപരട്ടി ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Palaquium_bourdillonii
തെക്കെപശ്ചിമഘട്ടതദ്ദേശവാസിയായ ഒരു മരമാണ് തേൻപരട്ടി .
( ശാസ്ത്രീയനാമം : Palaquium bourdillonii ) .25 മീറ്റർ വരെ ഉയരം വയ്ക്കുന്ന ഈ മരം 500 മുതൽ 1200 മീറ്റർ വരെ ഉയരമുള്ള നിത്യഹരിതവനങ്ങളിലും അഗസ്ത്യമലയിലും കണ്ടുവരുന്നു.
കാട്ടുതീ, കാലിമേയ്ക്കൽ, വിറകിനായി മുറിക്കൽ, വ്യാവസായികമായി തോട്ടങ്ങൾ ഉണ്ടാക്കൽ എന്നിവ മൂലം ഇപ്പോൾ വംശനാശഭീഷണിയിലാണ് ഈ മരം.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Palaquium bourdillonii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Palaquium bourdillonii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തേൻമുട്ട വറുത്തത്
തേനിനൊപ്പം ശേഖരിക്കുന്ന ഉപോല്പന്നം വറത്തെടുക്കുന്നതാണ് തേൻമുട്ട വറുത്തത് .
ആദിവാസികളുടെ ഭക്ഷണ വിഭവമാണിത്.
നിർമ്മാണം അവലംബം
തേർഡ് സ്റ്റോൺ
പുരാവസ്തുശാസ്ത്രം ഫോഫോക്ക്ലോർ ഐതിഹ്യങ്ങൾ എന്നിവയെയും ഭൂരഹസ്യങ്ങളെയും വിശദീകരിക്കുന്ന ഒരു ബ്രിട്ടീഷ് മാഗസിൻ ആണ് തേർഡ് സ്റ്റോൺ .
Gloucestershire Earth Mysteries (G.E.M.) എന്ന പേരിൽ പ്രസാധനം ആരംഭിച്ച ഒരു ആനുകാലിക പ്രസിദ്ധീകരണമാണ് തേർഡ് സ്റ്റോൺ.
1980കളുടെ മധ്യത്തിൽ ഡനി സളളിവന്റെ നേതൃത്ത്വത്തിൽ പ്രസിദ്ധീകരണം ആരംഭിച്ച ഈ ആനുകാലികപ്രസിദ്ധീകരണം 1986 ലാണ് തേർഡ് സ്റ്റോൺ എന്ന് ശീർഷകംമാറ്റിയത് .
ചെൽത്തന്നാം എന്ന സ്ഥലത്തുനിന്ന് പ്രസിദ്ധീകരണം നടത്തുന്ന തേർഡ് സ്റ്റോൺ 1995മുതൽ 2003 വരെ നെയൽ മോർട്ട് ടൈമർ ആണ് തേർഡ് സ്റ്റോണിന്റെ എഡിറ്ററായി സേവനമനുഷ്ടിച്ചത്.
1993-ൽ തേർഡ് സ്റ്റോൺ എഡ്ജ് മാഗസിൻ ആയി തിരഞ്ഞെടുക്കപ്പെടുകയും 2003-ൽ പ്രസാധനം നിർത്തുന്നതുവരെ എഡ്ജ് മാഗസീൻ ആയി കരുതപ്പെടുകയും ചെയ്തു .
ഓഡ്രേ ബേൾ,എഡ് ക്രപ്പ് ,ജോൺ മിച്ചെൽ,പോൾ ഡെവ്രോക്സ് തുടങ്ങിയവർ ഈ ആനുകാലിക പ്രസിദ്ധീകരണത്തിൽ രചനകൾ നടത്തിയിട്ടുണ്ട് .
2003ൽ നാൽപ്പത്തേഴാം ലക്കത്തോടെ തേർഡ് സ്റ്റോൺ  പ്രസാധനം അവസാനിപ്പിച്ചു.
തേൻതുള്ളി
1979ൽ പുറത്തിറങ്ങിയ, സംവിധാനം പി.വി. ഷാജിഹാൻ നിർമ്മിച്ച കെ.പി. കുമാരൻ സംവിധാനം ചെയ്ത  ഒരു ഇന്ത്യൻ മലയാളം സിനിമ ആണ് തേൻതുള്ളി.
ഈ ചിത്രത്തിൽ ശ്രീവിദ്യ , സത്താർ , സുകുമാരൻ , ബാലൻ കെ നായർ എന്നിവർ അഭിനയിച്ചു.
ഈ ചിത്രത്തിൽ കെ. രാഘവന്റെ ഈണത്തിൽ അബ്ദുറഹിമാന്റെ ഗാനങ്ങൾ ഉണ്ട്.
താരം വേഷം 1 സുകുമാരൻ 2 ശ്രീവിദ്യ 3 ബാലൻ കെ നായർ 4 സത്താർ 5 ശാന്താദേവി 6 രവി മേനോൻ 7 കുട്ട്യേടത്തി വിലാസിനി 8 പ്രിയ 9 മാള അരവിന്ദൻ 10 കുഞ്ഞാവ 11 അബൂബക്കർ 12 മാവിലായി രാഘവൻ 13 നിലമ്പൂർ അയിഷ 13 ഇരിങ്ങൽ നാരായണി 13 വടകര രാജൻ
14  അലിഅക്ബർ പാട്ടരങ്ങ്
കെ. രാഘവൻ സംഗീതം നൽകിയതും ഗാനരചയിതാവ് പി ടി അബ്ദുറാഹിമാൻ, കാസി മുഹമ്മദ് എന്നിവരാണ്.
ഗാനം ഗായകർ വരികൾ നീളം (m: ss) 1 "കാലത്തേ ജയിക്കുവാൻ" വി.ടി മുരളി പി ടി അബ്ദുറാഹിമാൻ 2 "മുഹമ്മം ഇറ്റലിറ്റ പൂവ്" പി. സുശീല പി ടി അബ്ദുറാഹിമാൻ 3 "മൊയ്തീൻമാല" ഉമ്മറുക്കുട്ടി കാസി മുഹമ്മദ് 4 "ഓത്തുപ്പള്ലീലന്നു" വി.ടി മുരളി പി ടി അബ്ദുറാഹിമാൻ പരാമർശങ്ങൾ
തേർട്ടി-സിക്സ് വ്യൂസ് ഓഫ് മൗണ്ട് ഫുജി ഇംഗ്ലീഷ് വിലാസം https://ml.wikipedia.org/wiki/Thirty-six_Views_of_Mount_Fuji ഈ പരമ്പരയിലെ ഏറ്റവും അറിയപ്പെടുന്ന അച്ചടി ദ ഗ്രേറ്റ് വേവ് ഓഫ് കനഗവ ,
ജാപ്പനീസ് ഉക്കിയോ-ഇ ആർട്ടിസ്റ്റ് ഹോകുസായി (1760–1849) ചിത്രീകരിച്ച ലാൻഡ്‌സ്‌കേപ്പ് പ്രിന്റുകളുടെ ഒരു പരമ്പരയാണ് തേർട്ടി-സിക്സ് വ്യൂസ് ഓഫ് മൗണ്ട് ഫുജി.
(富嶽三十六景 Fugaku Sanjūrokkei) വിവിധ സ്ഥലങ്ങളിൽ നിന്നും വിവിധ സീസണുകളിലും കാലാവസ്ഥയിലും ഫുജി പർവ്വതത്തെ ഈ സീരീസിൽ ചിത്രീകരിക്കുന്നു.
അതിൽ യഥാർത്ഥത്തിൽ 46 പ്രിന്റുകൾ ഉൾക്കൊള്ളുന്നു.
അവയിൽ 10 എണ്ണം പ്രാരംഭ പ്രസിദ്ധീകരണത്തിനുശേഷം ചേർത്തു.
ഹൊകുസായി എഴുപതുകളിലും കരിയറിന്റെ ഉന്നതിയിലും ആയിരുന്നപ്പോൾ, ക്രിസ്തുവർഷം 1830 മുതൽ 1832 വരെ, ചിത്രീകരിച്ച ഈ സീരീസ് നിഷിമുര യോഹാച്ചി പ്രസിദ്ധീകരിച്ചു.
ദ ഗ്രേറ്റ് വേവ് ഓഫ് കനഗവ (അല്ലെങ്കിൽ ദ ഗ്രേറ്റ് വേവ്); ഫൈൻ വിൻഡ്, ക്ലീയർ മോണിംഗ് , റെയിൻസ്റ്റോം ബിനീത് ദ സമ്മിറ്റ് .
എന്നിവ ഹൊകുസായിയുടെ ഏറ്റവും പ്രശസ്തമായ മൂന്ന് പ്രിന്റുകളാണ്.
ആർട്ടിസ്റ്റിന്റെ "സർവ്വസമ്മതമായ കളർ-പ്രിന്റ് മാസ്റ്റർപീസ്" എന്നാണ് ഈ പരമ്പരയെ വിശേഷിപ്പിക്കുന്നത്.
സാംസ്കാരികവും മതപരവുമായ പ്രാധാന്യം കാരണം മൗണ്ട് ഫുജി ജാപ്പനീസ് കലയുടെ ഒരു ജനപ്രിയ വിഷയമാണ്.
ഈ വിശ്വാസം ദി ടെയിൽ ഓഫ് ദി ബാംബൂ കട്ടറിൽ കാണാം, അതിൽ ഒരു ദേവത ജീവിതത്തിന്റെ അമൃതം കൊടുമുടിയിൽ നിക്ഷേപിക്കുന്നു.